Bobby Farrell
Alfonso Roberto (Bobby) Farrell (n. 6 di oktober 1949 na San Nicolas – f. 30 di december 2010 na San Petersburgo) tawata un bailado, cantante y disk jockey Arubano y miho conoci como integrante di Boney M., un grupo di pop y disco di añanan 1970. Mundialmente e ta conoci pa su cancion Rivers Of Babylon.

Bida
El a nace na Aruba den e bario di San Nicolas, unda el a biba te cu su 15 aña. Despues di caba su scol, el a traha como marinero pa 2 aña, biaha rond mundo prome cu a biba na Noruega. For di e Noruega el a bay biba na Hulanda, unda el a haya trabou como DJ prome cu haya su fama na Alemania.

E añanan cu Boney M. 
Na Alemania, el a traha mas como un DJ te cu e productor Frank Farian a dun'e un spot den e grupo nobo di Boney M. El a bira e cantante solo den e grupo, aunke Farian a mira cu Bobby no tawata contribui su bocal den e grupo, cu Farian mes a presenta cantica den e studio. Liz Mitchell a clama cu e y Farian a canta den e hit-recordings. Farrel a duna show en bibo na varios encarnacion di Boney M.

Na 2005 el a baila den e videoclip di  Roger Sanchez di Turn on the Music.

Ultimo aña y fayecimento 
Farrell a biba hopi aña na Amsterdam den e bisindario di Gaasperdam den Amsterdam Zuidoost.

El a fayece riba mainta dia 30 di december 2010, den e hotel di  Saint Petersburg. Su manager, John Seine, a bisa cu Farrell tawata keha di halament'i rosea despues di a duna show cu su banda atardi. E causa di su fayecimento te ainda no ta conoci. E curpa di Farrell a wordo haya door di e trahado di hotel  despues di no a lanta mainta. Ta coincidencia cu  Farrell a muri riba e aniversario di e morto di Grigori Rasputin tambe na San Petersburgo.

Discografia 
'Single'
 1982: Polizei / A Fool In Love 1985: King of Dancing / I See You 1987: Hoppa Hoppa / Hoppa Hoppa (instrumental) 1991: Tribute To Josephine Baker 2004: Aruban Style (Mixes) S-Cream con Bobby Farrell
 2006: The Bump EP

Bobby Farrell's Boney M. / Boney M. Featuring Bobby Farrell / Bobby Farrell Featuring Sandy Chambers

 2000: The Best Of Boney M. (DVMore)
 2001: Boney M. – I Successi (DVMore)
 2001: The Best Of Boney M. (II) (recopilacion)
 2001: The Best Of Boney M. (III) (recopilacion)
 2005: Boney M. – Remix 2005 (cu Sandy Chambers) (recopilacion) (Crisler)
 2007: Boney M. – Disco Collection (recopilacion)

Nota: tur e trabou aki ta grabacion di e exito di e grupo di Boney M. , no e version original.

Link externo 
website di Bobby Farrell
ITN ta reporta e morto di Farrell

Kantante
Hende
Arubano konosí